**REPUBLIKA HRVATSKA**

**ISTARSKA ŽUPANIJA**

**OPĆINA MEDULIN**

**Javna ustanova Kamenjak**

**U Premanturi, 28.11.2019.**

**SKRAĆENI ZAPISNIK**

**SA 16. SJEDNICE UPRAVNOG VIJEĆA JU KAMENJAK**

Održane dana 28. studenog 2019. godine u 17:00 u prostorijama JU Kamenjak.

Prisutni: Vlasta Iveša Mihovilović, Ljubomir Mezulić, Ivana Marić, Matija Medica

Odsutni: Cinzia Zubin

Ostali: ravnatelj Aljoša Ukotić, zapisničarka Greta Pavić, stručni suradnik za financijsko poslovanje Andrej Grbin, stručni voditelj Katarina Bulešić

D N E V N I R E D

1. Zapisnici 12. – 15. sjednice UV
2. Izbor Voditelja naplate na ulazno-izlaznim punktovima na određeno vrijeme – 1 godina
3. Ugovor sa Toniem Korenom za izradu brošure „Noćni leptiri Punte“
4. Potvrda računa
5. Odluka o isplati božićnice i dara djetetu
6. Godišnji plan aktivnosti za 2020. godinu
7. Cjenik usluga za 2020. godinu
8. Odluka o satnici studenata i učenika
9. Ponuda za nabavu servera
10. Izmjene i dopune Pravilnika o unutarnjem ustrojstvu i sistematizaciji radnih mjesta u Javnoj ustanovi Kamenjak
11. Upoznavanje sa projektom COM4Tour, Interregov projekt za monitoriranje posjetitelja i praćenje bioklimatskih parametara u zaštićenim područjima
12. Ponuda za izradu projektne dokumentacije za postavljanje skulptura Velociraptora, Neovenatora i Titanosaura na području Kamenjaka
13. Ponuda za reviziju financijskih izvješća za 2019. godinu – revizijski uvid
14. Razno

Predsjednik Upravnog vijeća JU Kamenjak otvara sjednicu i predlaže dnevni red.

Prijedlog dnevnog reda se jednoglasno usvaja.

Za: 4 Protiv: 0

**AD.1. Zapisnici 12. – 15. sjednice UV**

Prebacuju se za sljedeću sjednicu UV.

Za: 4 Protiv: 0

**AD.2. Izbor Voditelja naplate na ulazno-izlaznim punktovima na određeno vrijeme – 1 godina**

Nakon provedbe postupka natječaja za prijem 1 (jednog) djelatnika na radno mjesto Voditelja naplate na ulazno-izlaznim punktovima na određeno vrijeme (1 godina), povjerenstvo je odlučilo da se na radno mjesto Voditelja naplate na ulazno-izlaznim punktovima na određeno vrijeme prima Rifadija Beriša iz Jadreški.

Za: 4 Protiv: 0

**AD.3. Ugovor sa Toniem Korenom za izradu brošure „Noćni leptiri Punte“**

Predsjednik UV predlaže da se prihvati Ugovor o stvaranju autorskog djela po narudžbi sa Toniem Korenom, Jezerska 70a, 10000 Zagreb u iznosu od 15.000,00 kn neto u svrhu izrade brošure „Noćni leptiri Punte“.

Za: 4 Protiv: 0

**AD.4. Potvrda računa**

Daje se suglasnost za plaćanje računa za nabavljenu robu i izvršene usluge, prema popisu:

|  |  |  |  |  |
| --- | --- | --- | --- | --- |
| **RED.**  **BR.** | **NAZIV DOBAVLJAČA** | **RAČUN** | **DATUM**  **RAČUNA** | **IZNOS** |
| 1. | HRVATSKI ŠUMARSKI INSTITUT | 19/0000262 | 05.11.2019. | 13.500,00 kn |

Za: 4 Protiv: 0

**AD.5. Odluka o isplati božićnice i dara djetetu**

Ravnatelj predlaže isplatu božićnice u iznosu od 1.250,00 kuna, dara djetetu 600,00 kuna i poklon bona u iznosu od 600,00 kuna.

Upravno vijeće jednoglasno prihvaća prijedlog.

Za: 4 Protiv: 0

**AD.6. Godišnji plan aktivnosti za 2020. godinu**

Predsjednik UV daje riječ stručnoj voditeljici Katarini Bulešić koja upoznaje vijeće prijedlogom Godišnjeg programa koji će biti poslan Ministarstvu zaštite okoliša i energetike na mišljenje, te će Upravno vijeće nakon mišljenja MZOE isti dobiti na usvajanje. Stručna voditeljica upoznaje vijeće i s činjenicom da je Javna ustanova Kamenjak zajedno sa Javnom ustanovom Natura Histrica dobila na upravljanje medulinskim akvatorijem.

**AD.7. Cjenik usluga za 2020. godinu**

Predsjednik UV predlaže da cjenik usluga za 2020. godinu ostane isti osim u djelu koncesijskih odobrenja gdje bi se izmijenilo sljedeće:

|  |  |  |
| --- | --- | --- |
| - Naknada za koncesijsko odobrenje za djelatnost proizvodnje kruha i prodaje na malo u drvenim montažnim objektima do 12 m²iznosila bi 15.000,00 kuna   |  |  | | --- | --- | | -Naknada za koncesijsko odobrenje za parkiralište na Šćuzi iznosila bi 5.000,00 kuna  Upravno vijeće prihvaća prijedlog.  Za: 4 Protiv: 0 | 5.000,00 | |

**AD.8. Odluka o satnici studenata i učenika**

Ministarstvo znanosti i obrazovanja donijelo je Odluku o minimalnoj naknada za obavljanje studentskih poslova za 2020. godinu, te je na temelju ravnatelj predložio Upravnom vijeću sljedeću naknadu:

Za rad na ulazno-izlaznim punktovima:

* 28,00 kn/h za redovan rad
* 42,00 kn/h za rad nedjeljom
* 42,00 kn/h za rad blagdanom

Za ostale poslove:

* 25,39 kn/h za redovan rad
* 38,09 kn/h za rad nedjeljom
* 38,09 kn/h za rad blagdanom

Upravno vijeće jednoglasno prihvaća prijedlog.

Za: 4 Protiv: 0

**AD. 9. Ponuda za nabavu servera**

Predsjednik UV upoznaje vijeće sa tri ponude za nabavu servera, te predlaže da se prihvati ekonomski najpovoljnija ponuda obrta za računalne djelatnosti IDEA PLUS, Veruda 35, Pula u iznosu 20.400,00 kuna uvećano za PDV.

Za: 4 Protiv: 0

**AD.10. Izmjene i dopune Pravilnika o unutarnjem ustrojstvu i sistematizaciji radnih mjesta u Javnoj ustanovi Kamenjak**

Predsjednik UV upoznaje vijeće za potrebom otvaranja dva nova radna mjesta zbog reorganizacije posla. Predsjednik UV predlaže da se usvoje izmjene i dopune Pravilnika o unutarnjem ustrojstvu i sistematizaciji radnih mjesta u Javnoj ustanovi Kamenjak.

Prijedlog se jednoglasno prihvaća.

Za: 4 Protiv: 0

**AD.11. Upoznavanje sa projektom COM4Tour, Interregov projekt za monitoriranje posjetitelja i praćenje bioklimatskih parametara u zaštićenim područjima**

Predsjednik UV daje riječ ravnatelju koji upoznaje vijeće sa projektom.

Opis projekta: Projekt će biti apliciran na Program transnacionalne suradnje INTERREG V-B Dunav, financiran iz Europskog fonda za regionalni razvoj. Zadaća projekta je da se kroz monitoring posjetitelja uz pomoć najmodernije opreme za praćenje napravi metodologija praćenja posjetitelja u svim zaštićenim područjima dunavske regije. Također će se u svakom zaštićenom području postaviti i mobilne meteorloške stanice koje će izračunavati bioklimatski indeks koji će kasnije dati smjernice ka što boljoj organizaciji aktivnosti u samom području. Na osnovu svih analiza napraviti će se studija slučaja svakog područja i nabaviti mala infrastruktura (info table, interpretacijske table, klupe, kante za smeće, vidikovci, solarni punjači za telefone, itd.), što će direktno doprinijeti kvaliteti posjete, ali i održivosti same destinacije.

Predsjednik UV predlaže da ustanova prijavi na projekt.

Za: 4 Protiv: 0

**AD.12. Ponuda za izradu projektne dokumentacije za postavljanje skulptura Velociraptora, Neovenatora i Titanosaura na području Kamenjaka**

Temeljem projekta Orka ustanova je krenula u izradu skulptura Velociraptora, Neovenatora i Titanosaura. Za potrebe instalacije istih potrebno je izraditi projektu dokumentaciju.

Predsjednik UV predlaže da se usvoji ponuda tvrtke ARP ARHITEKTURA PETRINJAK d.o.o., Zagreb, Sollarova 4 ,u ukupnom iznosu 23.200,00 kuna, tvrtka nije u sustavu PDV-a, za izradu projektne dokumentacije za postavljanje skulptura Velociraptora, Neovenatora i Titanosaura na području Kamenjaka.

Vijeće jednoglasno prihvaća prijedlog.

Za: 4 Protiv: 0

**AD.13. Ponuda za reviziju financijskih izvješća za 2019. godinu – revizijski uvid**

Predsjednik UV predlaže da se usvoji ponuda za reviziju financijskih izvješća za 2019. godinu tvrtke Consultum Komparić d.o.o., Argonautska 28, Pula, u iznosu 20.000,00 kuna uvećano za ODV.

Za: 4 Protiv: 0

**Ad.14. Razno**

* Predsjednik UV daje riječ ravnatelju koji upoznaje vijeće sa dugom od 40.000,00 kuna temeljem Sporazuma o raskidu Ugovora o pružanju usluga financijske kontrole, edukacije, analize i provođenja organizacije odjela računovodstva i financija sa tvrtkom Itta d.o.o., Fažana, Pino Budicin 25, OIB: 70348349702, zastupan po Riti Komparić prokuristi. Predsjednik UV predlaže da vijeće da prethodnu suglasnost ravnatelju za isplatu 40.000,00 kuna tvrtki Itta d.o.o. temeljem Sporazuma.

Vijeće jednoglasno prihvaća prijedlog.

Za: 4 Protiv: 0

Prijedlog članova UV je da se kod roštilja stave metlanice, pijesak, kanta za vodu, te da se naprave poklopci za roštilje kako bi ih se moglo zapokriti i zaključati kada puše vjetar i na taj način smanjiti rizik od požara.

Sjednica je završila u 19:00.

Zapisničarka Predsjednik Upravnog vijeća JU Kamenjak

Greta Pavić Matija Medica

SAŽETAK DONESENIH ODLUKA I NALOŽENIH RADNJI, S ROKOVIMA IZVRŠENJA:

* Odluka kojom je na radno mjesto Voditelja naplate na ulazno-izlaznim punktovima odabrana je Rifadija Beriša, Jadreški 107, 52204 Ližnjan - usvojeno
* Prihvaća se Ugovor o stvaranju autorskog djela po narudžbi sa Toniem Korenom, Jezerska 70a, 10000 Zagreb u iznosu od 15.000,00 kn neto u svrhu izrade brošure „Noćni leptiri Punte“. Naručitelj će obračunati i uplatiti sve propisane poreze i doprinose - usvojeno
* Odluka kojom se daje suglasnost za plaćanje računa za nabavljenu robu i izvršene usluge, prema popisu - usvojeno
* Isplata božićnice u iznosu od 1.250,00 kuna, dara djetetu 600,00 kuna, poklon bona u iznosu od 600,00 kuna - usvojeno
* Odluka o usvajanju Cjenika usluga za 2020. godinu – usvojeno
* Odluka kojom se utvrđuje se iznos cijene sata rada i studenata i učenika - usvojeno
* Odlukom kojom se prihvaća se ponuda 0087-2019 od 27.09.2019. obrta za računalne djelatnosti IDEA PLUS, Pula, Veruda 35 ,u ukupnom iznosu 20.400,00 kuna plus PDV, za nabavu servera „SUPERMICRO“ - usvojeno
* Odluka kojom se donosi Pravilnik o izmjenama i dopunama Pravilnika o unutarnjem ustrojstvu i sistematizaciji radnih mjesta u Javnoj ustanovi Kamenjak - usvojeno
* Odluka kojom se ovlašćuje ravnatelj da izvrši prijavu ustanove na projekt COM4Tour - usvojeno
* Odluka o prihvaćanju ponude od 07.11.2019. tvrtke ARP ARHITEKTURA PETRINJAK d.o.o., Zagreb, Sollarova 4 ,u ukupnom iznosu 23.200,00 kuna, tvrtka nije u sustavu PDV-a, za izradu projektne dokumentacije za postavljanje skulptura Velociraptora, Neovenatora i Titanosaura na području Kamenjaka - usvojeno
* Odluka kojom se prihvaća ponuda od 20.09.2019. tvrtke Consultum Komparić d.o.o., Pula ,Argonautska 28 ,u ukupnom iznosu 20.000,00 kuna plus PDV , za reviziju financijskih izvješća za 2019. godinu – revizijski uvid - usvojeno
* Odluka kojom se daje prethodna suglasnost Ravnatelju da izvrši isplatu duga od 40.000,00 kuna temeljem Sporazuma o raskidu Ugovora o pružanju usluga financijske kontrole, edukacije, analize i provođenja organizacije odjela računovodstva i financija sa tvrtkom Itta d.o.o., Fažana, Pino Budicin 25, OIB: 70348349702, zastupan po Riti Komparić prokuristi - usvojeno